**БЕКІТЕМІН**

**«Айназ» жекеменшік**

**Балабақшасының әдіскері**

**\_\_\_\_\_\_\_\_\_\_ С.М.Мұрзабек**

**«\_\_\_» \_\_\_\_\_\_\_\_\_\_\_\_\_ 2019ж**

***«Тәуелсіздік – ел тілегі»***

***(Ашық ұйымдастырылған оқу қызметі)***

***Өткізген: АйдарбайқызыАқмарал***

***2019-2020 жыл***

**«Тәуелсіздік – ел тілегі»**

Құрметті тәрбиешілер, қонақтар бүгінгі МАД тобының «Тәуелсіздік – ел тілегі» атты ашық ұйымдастырылған оқу қызметіне қош келдіңіздер! **Мақсаты:** Балаларға тәуелсіз мемлекет туралы түсінік беру, балалардың Отанға деген сүйіспеншіліктерін арттыру. Қазақстан Республикасының мемлекетік рәміздері: Елтаңба, ту, әнұран туралы білімдерін қалыптастыру.Елімізді, жерімізді қадірлеуге, сүюге тәрбиелеу. Мыңдаған жылдық тарихы бар Қазақстан өз тәуелсіздігін алып бүгін де әлемге танылды. Қазіргі таңда бақытты болашағы бар зор егеменді ел. Олай болса осы мемлекетте тұрып жатқан біздер бақыттымыз! Қазақстан көркейе берсін.

**Ортада МАД тобының тәрбиеленушілерін шақырамыз: Ән «Атамекен» әні**

**Тәрбиеші:** Барша халық таныған,  
Біздің үміт тілекті.  
Шырқалғанда әнұран,  
Шаттық кернер жүректі.

Салтанатты мереке болғандықтан барлықтарыңызды ҚРМемлекеттік әнұранын шырқауға шақырамыз?

**Шаттық шеңбері:**

Бір шаңырақ астында   
Қазақстанда тұрамыз   
Бірге сайран құрамыз   
Бұл үйде біз тұрамыз.

Қонақтармен амандасу. Орындарына отыру.

Тәуелсіздік рухы күшті, ұлы арман,

Артта қалды одан болған азабың.

Туған жерім қазағым деп тебіренем,

Өйткені мен тәуелсізбін азатпын.

Туған жерім байтақ менің мекенім,

Сенен ұқтым кеңдіктің не екенін

Қазақстан деген атты ардақтап,

Мәңгі бақи басымды иіп өтемін

**Бүгінгі тәуелсіздік мерекесіндегі қуаныштарымызды білдіретін өлең шумақтарына кезек берейік:**

***Харун:*** Ардақтайтын ана тілім – бастауым,  
Ата Заңым – арқа сүйер асқарым!  
Армандаған болашақты баянды  
Арландары – жалындаған жастарым!  
  
Ажарында көгіміздің –  
Тыныштығы жеріміздің.  
Тәуелсіздік деген осы –  
Азаттығы еліміздің!  
  
Бауырына айналдырып сан ұлтты,  
Бірлігі мен татулығын танытты.  
Жаңа ғасыр көшін бастап Қазақстан  
жаңа күнге жетелейді халықты.  
  
Арайланып, шуақ шашар таң күліп,  
Бақыт жолы жатыр алда жаңғырып.  
Бағзылардан аңсап жеткен Еркіндік –  
Ұлы Дала Елі үшін – Мәңгілік!

***Ақкәусар:*** Мөлдіреген айдынымыз,

Жарқыраған Ай, Күніміз.

Тәуелсіздік аңсап жеткен,

Ең қастерлі байлығымыз!

Еркін елдің ертеңіміз,

Шаттық күйін шертеміз біз.

Туған Отан, туған елдің,

Гүл жайнайтын өркеніміз!

Атты жарық нұр таңымыз

Қия шыңға шырқарың біз

Азаттығын аялаған,

Еркін елдің ұрпағымыз!

**Бекнұр:** Тәуелсіздік оңай бізге келген жоқ,  
Ұл-қыздарым оны қолдан берген жоқ.  
Отан үшін құрбан болған боздақтар,  
Ел есінде қалды мәңгі өлген жоқ.  
  
Әрқашанда тыныш болсын түніміз,  
Шуақ шашсын ашық аспан күніміз.  
Кеше ғана азаттықты аңсаған,  
Бүгін міне, ірі елдердің біріміз.

**Тәрбиеші:** Біз қай мемлекетте тұрамыз? (Қазақстан)

Біздің бас қаламыз қай қала? (Нұрсұлтан)

Түңғыш Елбасымыз кім? (Н.Ә.Назарбаев)

Жаңа Президентіміз кім? (Қ.К.Тоқаев)

Қандай мерекені тойлап жатырмыз? (Тәуелсіздік)

Осы Тәуелсіздік дегенді қалай түсінесіңдер балалар?

Балалар: Ешкімге бағынбайтын егемен елміз, бейбіт елміз, тәуелсізбіз, өз отанымыз бар, жеріміз бар, көк туымыз бар!

Тәрбиеші: Балалар біздің мемлекетік рәміздерімізді атап берейікші?

Ту-авторы Шәкен Ниязбеков

Елтаңба –авторы Жандарбек Мәлібекұлы,  Шота Уалиханов

Әнұран – Әнін жазған Шәмші Қалдаяқов

 Сөзін жазғандар   Нұрсұлтан Назарбаев,  Жұмекен Нәжімеденов

Ендеше Көк туымыз әрқашан көгімізде желбірей берсін деп, балаларымыздың ***«Көк тудың желбірегені»*** әнін қабыл алыңыздар!

**Тәрбиеші:** Балалар тәуелсіздік деп жатырмыз, Сол тәуелсіздікке қалай қол жеткізгеніміз туралы қысқаша баяндап берейін.

Біз тәуелсіздікке оңай қол жеткізген жоқпыз. Қазақ халқы 1986 ж тар жол, тайғақ кешуден өтті. Желтоқсан жаңғырығы көзден де, көңілден де кетпейді. Бейбіт шеруге шығып билік тарпынан кінәлі деп саналған жастардың бір бөлігі қанды қырғында көз жұмса, ал аман қалғандары азаттық қызығын көруде. Уақыт емші деп өзімізді жұбатқанымызбен қыршын кеткен аға-апаларымыз есімізге түскенде жан-жарасы жаңғырып, қайғының айықпас дертіне айналғандығын түсінеміз. Желтоқсан қиғасына қатысқан мыңдаған аға-апаларымыз болды, Қ.Рысқұлбеков, Е.Сыпатаев, С.Мұхамеджанова, Л.Асанова және басқа да аталарымызды естен шығару мүмкін емес. Өздерінің жанын салып бізге тәуелсіздікті алып берген осы кісілер!

Осы желтоқсан зардабынан қаза болған аға-апаларымыздың рухына орнымыздан тұрып, 1 минут үніздікпен еске алайық!

**Бейнеролик «Желтоқсан» оқиғасы.**

Олардың аңсаған армандарымен үміт тілектері бұл күнде толық жүзеге асты. Қазақ елі тәуелсіздігін алды. Туымыз асқақтап желбіреп тұр. 1991ж 16 желтоқсанда Қазақстан өз ТӘУЕЛСІЗДІГІН алды. Биыл Тәуелсіздігімізге 28 жыл толды.

**Тәрбиеші: Тәуелсіздігімізге арналған тақпақтарымызға кезек берейік:**

**Сүйіндік:**Өткенге тағылым,

Ертеңге сенім бар

Бақытты тағдырым

Тәуелсіз елім бар

Батырлар ерлігін

Ұрпақпыз үлгі еткен

Байлығым – елдігім

Қараймыз құрметпен.

Аспаны мөлдіреп,

Тұрсын кең жерімнің,

Көк туы желбіреп

Мәңгіге елімнің!

**Мейрамбек:** Аққудай қанат қаққан,Қазақ елі.  
Үнемі ат үстінде күн өткелі,  
Таңдаңды, алға ұмтылды  
Дүбірлетті.  
Көк туын алға қарай желбіретті.  
Тәуелсіздік таңы атты деп тойлатты,  
16 желтоқсан мерекені.  
Жеріміз кең, еліміз өркендеді,  
Күннен- күнге көркейіп өсе берді.  
Тәуелсіздік елімізге,  
Бақыт берді.  
Тәуелсіздік жерімізге,  
Шаттық берді.  
Талаптанған жас ұрпаққа көңіл бөліп,  
Алға қарай жетелеп шабыт берді.  
Тәуелсіздік Қазақ жерін өркейтеді.  
Кең байтақ тау өлкесін көркейтеді,  
Халқын әсем, көнелі тарихынан,  
Бет алып, алға қарай тербетеді.

**Би: «Тұлпарым»**

**Тәрбиеші: Жарайсыңдар!**

**Ойын:** Қазақсатан картасы!

**«Отан» туралы мақал-мәтелдерімізге кезек берейік:**

Қайсар: Отан – отбасынан басталады.

Отан оттан да ыстық!

Рамазан: Отансыз адам – ормансыз бұлбұл.

Опасызда отан жоқ!

Әдәлет: Орағың өткір болса,

Қарың талмайды.

Отаның берік болса,

Жауың алмайды!

Ахмет: Ел елдің бәрі жақсы,

Өз елің бәрінен де жақсы!

Әркімнің өз жері – жұмақ!

Ернар: Туған жердей жер болмас,

Туған елдей ел болмас!

Ел іші – алтын бесік!

**Сергіту сәті: Бенеролик**

**Тәрбиеші: Балалар біздің отанымызда бірнеше ұлт өкілдері тұрады екен? (Орыс, қазақ, қытай, өзбек, қырғыз)**

Балалар біз балабақшамызда 3 тілді де оқып жатырмыз солайма? (қазақ, орыс тілі, ағылшын).Ендеше балалар сөздік жұмыстарын жүргізейік?

**Отан – Родина -** [**Вirth**](https://www.translatos.com/kz/en-kz/birth)**place**

**Тәуелсіздік күні - День независимости - Independence day**

**Мемлекеттік рәміздер - государственные символы - state symbol**

**Ту-флаг- flag**

**Елтаңба – герб - Coat of arms**

**Әнұран – гимн - anthem**

«Отан»-ымызға арналған тақпақтарымызға кезек берейік:

Айназ: Отан деген атамекен

Отан деген туған ел

Отан ана, Отан үлкен

Қазақстан туған ел!

Нұрдәулет: Ойы биік, арманы алыс,

Жаны жомарт айқабағым.

Көкірегі толған намыс,

Қазағымнан айналамын!

Фатима: Көк байрағы көгіңде, тектілігі тегінде.

Бірлігімен тұтасып, жатқан азап өмірге.

Тұғырлы елім, рухты елім.

Той болып жатыр төріңде.

Әсия: Еңбек теіп табысты.

Жібермеймін намысты

Мен әлемге танытам

Қазақ деген халықты!

Тәрбиеші: Тәуелсіз Қазақстан ұлы Отаным

Көк туымды қалайша құлатамын

Тып тыныш тұрып жатқан жайымыз бар

Бәріміз баласындай бір атаның

Елімізге бақ береке, ырыс болсын

Қызыл гүлім қанжардай қылыш болсын

Халқымыздың ахуалы дұрыс болып

Еліміз әрқашан тыныш болсын!

-дей отырып МАД тобының «Тәуелссіздік –ел тілегі» атты ашық ұйымдастырылған оқу қызметін аяқтаймыз. Еліміздің тәуелсіздігі құтты болсын!

Еліміз аман-жұртымыз тыныш болсын!

Мерекемен құттықтауға \_\_\_\_\_\_\_\_\_\_\_\_\_\_\_\_\_\_\_\_ шақырамыз!